เปิดกลยุทธ์ลุย 5 หุ้น Media แนวโน้มครึ่งหลังฟื้น ชู PLANB ขึ้น Top Pick
เปิดกลยุทธ์ลุย 5 หุ้น Media แนวโน้มครึ่งหลังฟื้น ชู PLANB ขึ้น Top Pick
เปิดกลยุทธ์ลุย 5 หุ้น Media แนวโน้มครึ่งหลังฟื้น ชู PLANB ขึ้น Top Pick
16 ก.ค. 2563

“ข่าวหุ้นธุรกิจออนไลน์” ได้ทำการสำรวจและรวบรวมบทวิเคราะห์เกี่ยวกับกลยุทธ์ในการลงทุนหุ้นในกลุ่มสื่อโฆษณา เนื่องจากยังเป็นกลุ่มที่จะมีแนวโน้มการฟื้นตัวได้ในช่วงครึ่งปีหลัง ทั้งนี้ บล.เคทีบี (ประเทศไทย) จำกัด ให้คำแนะนำดังนี้BEC (SELL, TP Bt 3.84) ,JKN (BUY, TP Bt 6.40) ,PLANB (BUY, TP Bt 7.00) ,VGI (BUY, TP Bt 8.80) และ WORK (SELL, TP Bt 8.10)
ทั้งนี้ บล.เคทีบี (ประเทศไทย) จำกัด  ระบุในบทวิเคราะห์ (16 ก.ค.63) โดย คงน้ำหนักการลงทุนกลุ่ม Media ที่ “น้อยกว่าตลาด” และเลือก PLANB เป็น top pick
โดย บริษัท นีลเส็น (ประเทศไทย) รายงานภาพรวมเม็ดเงินโฆษณาเดือน มิ.ย. ที่ผ่านมาว่าอุตสาหกรรมโฆษณาของไทยชะลอตัว 27% จากช่วงเดียวกันเมื่อปีก่อน,  ฟื้นตัว 11% จากเดือนก่อน โดยมีเม็ดเงินรวมประมาณ 6,603 ล้านบาท (Fig 2) ซึ่ง Ad expenditure ลดลงในทุกสื่อ ยกเว้นสื่อ Internet
ทั้งนี้ สื่อที่ปรับตัวลงสูงสุดเรียงลำดับจากมากไปน้อย คือ in-store, cinema, print, Outdoor &amp; transit, cable/satellite, TV และ Outdoor &amp; transit  โดย in-store (-71% จากช่วงเดียวกันเมื่อปีก่อน), cinema (-60% จากช่วงเดียวกันเมื่อปีก่อน), print (-41% จากช่วงเดียวกันเมื่อปีก่อน), Outdoor &amp; transit (-36% จากช่วงเดียวกันเมื่อปีก่อน), cable/satellite (-33% จากช่วงเดียวกันเมื่อปีก่อน), TV (-27% จากช่วงเดียวกันเมื่อปีก่อน) และ Outdoor &amp; transit (-25% จากช่วงเดียวกันเมื่อปีก่อน)  (ที่มา: Nielsen) โดยมีมุมมองเป็นบวกเล็กน้อยกับเม็ดเงินโฆษณาเดือน มิ.ย. ที่เห็นการฟื้นตัวจากเดือนก่อน ในรอบ 3 เดือน
ทั้งนี้เชื่อว่าจะเห็นการฟื้นตัวของเม็ดเงินโฆษณาในครึ่งปีหลัง สำหรับแนวโน้มผลประกอบการกลุ่ม Media ในไตรมาส 2/63 ลดลงจากช่วงเดียวกันเมื่อปีก่อน และจากไตรมาสก่อน และคาดว่าเป็นจุดต่ำสุดของปี โดยเม็ดเงินโฆษณาที่ชะลอตัวจากผลกระทบของ COVID-19 โดยกลุ่มหลักที่ได้รับผลกระทบคือ TV, cinema และ Out of Home เนื่องจากผู้ประกอบการ FMCG ลดการใช้งบโฆษณา จากกำลังซื้อที่ชะลอตัวลงตามสภาวะเศรษฐกิจ อีกทั้งกลุ่มผู้ประกอบการทีวีดิจิทัล ยังเผชิญกับการแข่งขันด้านราคาที่รุนแรง
โดยยังชอบกลุ่ม  Out of Home (OOH) มากกว่า คาดว่าจะเห็นการฟื้นตัวที่เร็วกว่ากลุ่ม TV ทั้งนี้ได้สอบถามไปยังผู้ประกอบการสื่อ OOH ทำให้เชื่อมั่นว่าจะเห็นฟื้นตัวของ OOH ในช่วงครึ่งปีหลังของปี 63 เนื่องจากผู้ประกอบการ FMCG ได้มีการ shift เม็ดเงินโฆษณามาช่วงครึ่งปีหลังของปี 63
ทั้งนี้ คงน้ำหนักการลงทุนกลุ่ม Media ที่ “น้อยกว่าตลาด” และเลือก PLANB เป็น top pick สำหรับกลุ่ม Media เนื่องจาก PLANB มี Valuation ถูกเมื่อเทียบกลุ่ม เทรด 2021E PER 25.9 เท่า ต่ำกว่า peer ที่ 2564 PER 44.2 เท่า และยังเชื่อว่า PLANB จะเป็นหนึ่งในหุ้นที่ได้ประโยชน์จากเม็ดเงินโฆษณาที่ฟื้นตัวกลับมาในครึ่งปีหลังของปี 63 เนื่องจากมีเครือข่ายสื่อนอกบ้านที่ครอบคลุม
*อนึ่งข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 